***Správa hlavnej kontrolórky obce Tekovské Lužany z kontrolnej činnosti za rok 2021***

*Materiál vypracovala : Mgr. Adriana Kovács- hlavná kontrolórka obce*

*predkladá na rokovanie OZ : Mgr. Adriana Kovács*

*Správa vypracovaná dňa : 24.02.2022*

*Návrh na uznesenie:*

*„Obecnú zastupiteľstvo v Tekovských Lužanoch*

 *schvaľuje*

*prerokovať doručenú správu hlavnej kontrolórky obce z kontrolnej činnosti za rok 2021 na nasledujúcom zasadnutí OZ , z dôvodu neprítomnosti hlavnej kontrolórky obce.*

***A. Zákonná úprava postavenia hlavného kontrolóra na obci***

*- zákon SNR č.369/1990 Zb. o obecnom zriadení v znení neskorších predpisov a zákona č. 180/2014 Z.z. , ďalej len „zákon o obecnom zriadení“*

*Správa je vypracovaná za obdobie, kedy platili v SR a v okolitých krajinách mimoriadne opatrenia v súvislosti so šíriacou sa pandémiou Covid 19 .V  období roka 2021 v niektorých mesiacoch platil aj núdzový stav ,ktorý sa premietol aj vo výkone samosprávnej pôsobnosti obce napríklad v lehotách pri zvolaní rokovaní obecného zastupiteľstva počas I. polroka 2021.*

*Mimoriadne opatrenia, ktoré boli prijaté aj v oblasti financií, a to zákonom č. 67/2020 Z.z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 sa niektoré uplatňovali aj počas roka 2021.*

 *Ustanovenia týkajúce sa hospodárenia obce a používania finančných prostriedkov podľa zákona č. 583/2004 Z.z o rozpočtových pravidlách územnej samosprávy v znení neskorších predpisov*

*- používanie prostriedkov rezervného fondu na bežné výdavky*

***B. Rozsah kontrolnej činnosti***

*Kontrolnou činnosťou podľa zákona o obecnom zriadení sa rozumie kontrola zákonnosti, účinnosti , hospodárnosti a efektívnosti pri hospodárení a nakladaní s majetkom a s majetkovými právami obce, ako aj s majetkom ,ktorý obec užíva podľa osobitných predpisov , kontrola príjmov , výdavkov a finančných operácii obce, kontrola vybavovania sťažností a petícií ,kontrola dodržiavania všeobecne záväzných právnych predpisov vrátane nariadení obce, kontrola plnenia uznesení obecného zastupiteľstva, kontrola dodržiavania interných predpisov a kontrola ďalších úlohy ustanovených osobitnými predpismi.*

*Činnosť hlavnej kontrolórky obce bola vykonávaná v súlade s rozvrhnutím skráteného pracovného úväzku , bola smerovaná ako vnútorná kontrola obce a organizácií v jej pôsobnosti, a právnickým osobám ,ktoré nakladajú s finančnými prostriedkami z rozpočtu obce:*

* *výkon kontrolnej činnosti*
* *výkon iných odborných činností , metodických usmernení*
* *spracovanie odborných stanovísk*

*v súlade s ustanovením zákona SNR č. 369/1990 Z.z. o obecnom zriadení v znení neskorších predpisov, a v znení zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.*

***Kontrolnej činnosti v obci Tekovské Lužany v súlade s ustanovením §18d zákona o obecnom zriadení v pôsobnosti hlavného kontrolóra podliehajú:***

*a/obecný úrad*

*b/ rozpočtové organizácie zriadené obcou na úseku školstva*

*Základná škola*

*Základná škola s VJM – Alápiskola*

*Materská škola*

*Všetky rozpočtové organizácie majú právnu subjektivitu.*

*Zariadenie školského stravovania je pod správou obce, rozpočtová organizácia bez právnej subjektivity.*

*c/právnické osoby ,v ktorých má obec majetkovú účasť, a iné osoby ,ktoré nakladajú s majetkom obce, alebo ktorým bol majetok prenechaný na užívanie*

*Obec zriadila v súlade s ustanovením §11 odsek 4 písm. l/ obchodnú spoločnosť na úseku nakladania s odpadovými vodami :*

*Lužianska servisná spoločnosť s.r.o*

*d/osoby ,občianske združenia , ktorým sa poskytovali z rozpočtu obce účelové dotácie , alebo návratné finančné výpomoci, či nenávratné finančné výpomoci poskytnuté podľa osobitných predpisov v rozsahu nakladania s týmito prostriedkami*

*Z  pôsobnosti hlavného kontrolóra sú vyňate kontroly o konaniach ,*  ***o právach, právom chránených záujmoch alebo o povinnostiach fyzických alebo právnických osôb , o ktorých obec rozhoduje v správnom konaní podľa §27***

*Úlohy hlavného kontrolóra podľa §18f odsek 1 písm.b/ zákona o obecnom zriadení boli plnené priebežne počas roka, a v súlade s rozvrhnutím pracovného úväzku a s ohľadom na prioritu termínovaných úloh uložených pre hlavného kontrolóra v súlade s ustanovením §18f odsek 1 písm. h/.*

 *V zmysle §18 d/ odsek 1 a odsek 2 zákona SNR č. 369/1990 Zb. o obecnom zriadení*

 *v znení neskorších predpisov boli vykonané nasledovné kontroly :*

***1.Kontrola čerpania prostriedkov sociálneho fondu***

*V rámci výkonu vnútornej kontroly na Obci Tekovské Lužany, ako u zamestnávateľa , ,bolo overené čerpanie finančných prostriedkov zo sociálneho fondu v súlade so schváleným interným predpisom obce Interná smernica č. 11/2012 a v súlade so zákonným prídelom na stravné podľa zákonníka práce. . Kontrolované obdobie bol rok 2019 , zistené nedostatky neboli.*

***Uznesení m č. 323/2020*** *obecné zastupiteľstvo prerokovalo predloženú Správu o kontrolnej činnosti hlavnej kontrolórky obce za rok 2020.*

***2.Kontrola čerpania finančných prostriedkov z príspevku od obce v roku 2019 – Lužianska servisná spoločnosť s.r.o***

V súlade s ustanovením §18f odsek 1 písmeno d/ zákona č. 369/1990 Zb. o obecnom zriadení v znení neskorších predpisov bola prerokovaná správa o výsledkoch kontroly v LSS s.r.o Tekovské Lužany IČO: 52 044 858 - Uznesenie č. 321/2021 . Kontrolované obdobie bol rok 2019. Uznesením č. 321 OZ zobralo na vedomie výsledky kontroly . Na základe záverov kontroly OZ prijalo ukladacie uznesenie č. 322/2021 ,ktorým boli uložené opatrenia zo strany obce , ktorý je 100% vlastník obchodnej spoločnosti, ako subjektu verejnej správy.

***3.Kontrola splnenia zákonnej povinnosti pri výkone funkcií verejných funkcionárov*** *, dodržanie zákona č. 357/2004 Z.z. „Ústavný zákon o ochrane verejného záujmu pri výkone funkcií verejných funkcionárov v znení neskorších predpisov “,Oznámenie funkcií , zamestnaní, činností a majetkových pomerov v súlade s čl.7 odsek 1 citovaného zákona doručili verejní funkcionári v zákonnej lehote do 30. apríla 2021 . Uznesenie č. 340/2021 zo dňa 05.05.2021.*

***4. Predmet kontroly:***

*„****Plnenie rozpočtu v príjmovej časti pri miestnom poplatku za TKO , a financovanie výdavkov obce v súvislosti s nakladaním TKO za rok 2020 “***

*Cieľom kontroly bolo zhodnotiť plnenie príjmovej časti rozpočtu pri miestnom poplatku za TKO v roku 2020 v súvislosti so zmenou výšky a spôsobu platby za úhradu verejnoprospešných služieb zabezpečených Obcou Tekovské Lužany na úseku nakladania s TKO v k.ú. obce Tekovské Lužany .*

*Závery a výstupy z vykonanej kontroly mali informatívny a odporúčací charakter pre prípravu VZN o určení výšky sadzby miestneho poplatku na rok 2022 , príprave finančného rozpočtu na roky 2022 až 2024. Bol overený postup zamestnancov pri výkone základnej finančnej kontroly a postup obce k osobitným predpisom pri správe majetku v podobe pohľadávok na miestnom poplatku.*

*Kontrolované obdobie bol rok 2020. Výsledky kontroly OZ zobralo na vedomie uznesením č. 366/2021 dňa 06.10.2021 . Na základe záverov kontroly a zistených nedostatkov bolo prijaté ukladacie uznesenie OZ č. 367/2021 .*

***5****. V súlade s ustanovením §18f odsek 1 písm. a/ a písm. d/ zákona SNR č. 369/1990 Zb. o obecnom zriadení v z.n.p, . a podľa plánu kontrolnej činnosti na II. polrok 2021 začala dňa 13.10.2021 na Obecnom úrade v Tekovských Lužanoch „****Kontrola vykonanej inventarizácie majetku obce v roku 2020 , druh majetku- stavby vo vlastníctve obce .“*** *Od 10.11.2021 boli postupne priebežne zo strany kontrolovaného subjektu predložené doklady . Kontrola bola prerušená v mesiaci december z dôvodu prípravy rozpočtov a spracovania odborných stanovísk hlavného kontrolóra. Následne pokračovala od 12. januári 2022, kedy boli dožiadané doklady z evidencie majetku obce – stavieb.*

*Informáciu o prebiehajúcej kontrole zobralo OZ na vedomie uznesením č. 380/2021 zo dňa 03.11.2021.*

*Ku dňu spracovania správy o kontrolnej činnosti bola ukončená kontrola . Po prerokovaní záverov kontroly s kontrolným subjektom budú výsledky kontroly prerokované na najbližšom zasadnutí OZ.*

 ***C. Úlohy hlavného kontrolóra v súlade s ustanovením §18f odsek 1 písm. b/ zákona SNR č. 369/1990 Zb. obecnom zriadení v znení neskorších predpisov:***

*Plán kontrolnej činnosti zverejnený pred prerokovaním 15 dní na úradnej tabuli obce, a následne prerokovaný*

*a/ uznesením OZ dňa 16.12.2020 uznesením č. 306/2020*

*b/ uznesením OZ dňa 23.09.2020 uznesením č. 353/2021*

***D.******Úlohy hlavného kontrolóra vykonávané v zmysle §18 f/ odsek 1 písm . c/ a písm. e/ zákona SNR č. 369/1990 Zb. o obecnom zriadení :***

*Obec spracovala celoročné hospodárenie obce do Návrhu záverečného účtu obce za rok 2020 , ktorý bol v 15 dňovej lehote vyvesený na pripomienkovanie na webovej stránke obce.*

*V rámci plnenia úloh vyplývajúcich priamo zo zákona bolo pre obecné zastupiteľstvo z mojej strany vypracované* ***odborné stanovisko k návrhu záverečného účtu za rok 2020*** *, prerokované v OZ*

*pri prerokovaní Záverečného účtu obce.*

***Uznesením OZ č. 354 obecné zastupiteľstvo schválilo celoročné hospodárenie*** *obce s výrokom „bez výhrad“.. Návrh záverečného účtu bol schválený v súlade s ustanovením §16 odsek 9 a odsek 10 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, a OZ rozhodlo o vysporiadaní VH .*

*Obec vypracovala návrh finančného rozpočtu na roky 2022 až 2024 .*

*V súlade s ustanovením §18f odsek 1 písm. c/ zákona SNR č. 369/1990 Zb. bolo vypracované* ***odborné stanovisko hlavného kontrolóra k návrhu rozpočtu 2022 až 204*** *, prerokované OZ uznesením č. 402/2021.*

*Obec prerokovala a****následne schválila finančných rozpočet obce na rok 2022***  *vrátane programovej štruktúry, finančný rozpočet na roky 2023 a 2024 schválilo uznesením OZ č****. 403 /2020*** *zo dňa 15.decembra 2021. Rozpočet na dva nasledujúci rok sa podľa zákona berie na vedomie ,nie je predmetom schvaľovania.*

***E. Úlohy hlavného kontrolóra vykonávané v zmysle §18 f/ odsek 1 písm. i/ zákona SNR č. 369/1990 Zb. o obecnom zriadení***

*Stanovisko hlavného kontrolóra k prijatiu návratných zdrojov financovania – úveru , ktorým boli preverené podmienky prijatia návratných zdrojov financovania obce Tekovské Lužany , vypracované v súlade s ustanovením § 17 odsek 14 zákona o rozpočtových pravidlách územnej samosprávy v znení n.p.*

*Výška požadovaného investičného úveru bola 150 000 EUR , a účel bol :*

*„Financovanie neoprávnených výdavkov projektu Centra integrovanej zdravotnej starostlivosti“*

*Uznesením č. 345 zo dňa 05.05.2021 OZ schválilo prijať návratné zdroje financovania, poskytovateľ „Primabanka a.s.“*

***Evidencia rozpočtových opatrení obce k úprave rozpočtu v období roka 2021***

*Obecné zastupiteľstvo v roku 2021 vykonalo úpravu rozpočtu obce na úseku obce aj na úseku školských zariadení, ktoré boli predmetom rokovaní obecného zastupiteľstva .Obec vedie operatívnu evidenciu o vykonaných opatreniach v účtovníctve .*

*Rozpočtové opatrenie č. 1 /2021 zo dňa 30.06.2021 – uznesenie č.359*

*Rozpočtové opatrenie č. 2 /2021 zo dňa 15.12. 2021 – uznesenie č.401*

*Rokovania obecného zastupiteľstva sa uskutočnili v súlade s ustanovením ustanovenia §12 odsek 1 Zákona SNR č. 369/1990 Zb. o obecnom zriadení v znení neskorších predpisov s ohľadom na pandemickú situáciu v obci.*